
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1075 

30 Απριλίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Κώδικα Δεοντολογίας των Δημοσιονομικών 


Ελεγκτών της Γενικής Διεύθυνσης Δημοσιονομι¬ 
κών ελέγχων (Γ.Δ.Δ.Ε). 1 

Έγκριση Κανονισμού Λειτουργίας των Διευθύν¬ 
σεων της Γενικής Διεύθυνσης Δημοσιονομι¬ 
κών Ελέγχων (Γ.Δ.Δ.Ε.) (παρ. 1 του άρθρου 6 του 
Ν. 3492/2006). 2 


ΑΠΟΦΑΣΕΙ Σ 

Αριθμ. 2/40371/ΔΥΕΠ (1) 


Έγκριση Κώδικα Δεοντολογίας των Δημοσιονομικών Ελε¬ 
γκτών της Γενικής Διεύθυνσης Δημοσιονομικών ελέγ¬ 
χων (Γ.Δ.Δ.Ε). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 10 του Ν. 3492/2006 (ΦΕΚ Α' 210) «Ορ¬ 
γάνωση συστημάτων ελέγχου για τη διασφάλιση της 
χρηστής δημοσιονομικής διαχείρισης του κρατικού προϋ¬ 
πολογισμού και των εκτός του κρατικού προϋπολογισμού 
φορέων και άλλες διατάξεις», όπως τροποποιήθηκε με 
το άρθρο 1 του Ν. 4081/2012 (ΦΕΚ Α' 184). 

β. Του άρθρου 5 του ΠΔ. 24/2008 (ΦΕΚ Α'48) «Διάρθρω¬ 
ση της Γενικής Διεύθυνσης Δημοσιονομικών Ελέγχων 
(Γ.Δ.ΔΈ) της Γ ενικής Γ ραμματείας Δημοσιονομικής Πο¬ 
λιτικής του Υπουργείου Οικονομίας και Οικονομικών και 
αρμοδιότητες των Διευθύνσεων και των Τμημάτων της». 

2. Την υπ’ αριθμ. Υ.48/9.7.2012 (ΦΕΚ Β' 2105) απόφαση 
του Πρωθυπουργού «καθορισμός αρμοδιοτήτων του Ανα¬ 
πληρωτή Υπουργού Οικονομικών Χρήστου Σταϊκούρα». 

3. Την από 15.1.2013 εισήγηση της Επιτροπής Συντονι¬ 
σμού Ελέγχων (Ε.Σ.ΕΛ). 

4. Το γεγονός ότι η παρούσα απόφαση δεν προκαλεί 
δαπάνη σε βάρος του Κρατικού προϋπολογισμού, απο¬ 
φασίζουμε: 

Α. Εγκρίνουμε τον Κώδικα Δεοντολογίας των Δημο¬ 
σιονομικών Ελεγκτών της Γ ενικής Διεύθυνσης Δημοσι¬ 
ονομικών Ελέγχων (Γ.Δ.Δ.Ε), το κείμενο του οποίου έχει 
ως ακολούθως: 


«Κώδικας Δεοντολογίας των Δημοσιονομικών Ελεγκτών 
ΚΕΦΑΛΑΙΟ Α' 

ΣΚΟΠΟΣ - ΠΕΔΙΟ ΕΦΑΡΜΟΓΗΣ 

Άρθρο 1 
Σκοπός 

Σκοπός του παρόντος Κώδικα είναι η διασφάλιση της 
ποιότητας, αξιοπιστίας, αντικειμενικότητας, αμεροληψίας 
και διαφάνειας των παρεχόμενων από τους Δημοσιονο¬ 
μικούς Ελεγκτές (Δ.Ε.) υπηρεσιών. Για την επίτευξη του 
παραπάνω σκοπού, επιβάλλεται για κάθε Δημοσιονομικό 
Ελεγκτή η τήρηση των διατάξεων του παρόντος Κώδικα, 
παράλληλα με τις ειδικότερες υποχρεώσεις του που 
απορρέουν από άλλες κανονιστικές διατάξεις σχετικές 
με το δημοσιονομικό έλεγχο. 

Άρθρο 2 

Πεδίο εφαρμογής 

Οι διατάξεις του παρόντος Κώδικα διέπουν τους Δη¬ 
μοσιονομικούς Ελεγκτές και εφαρμόζονται αναλόγως 
και για τους υπαλλήλους των Υπηρεσιών Δημοσιονο¬ 
μικού Ελέγχου (Υ.Δ.Ε.) καθώς και λοιπούς υπαλλήλους 
ή εμπειρογνώμονες οι οποίοι ασκούν τις αρμοδιότητες 
των Δημοσιονομικών Ελεγκτών και θεωρούνται κατά την 
έννοια του Ν. 3492/2006 ελεγκτικά όργανα. 

ΚΕΦΑΛΑΙΟ Β' 

ΥΠΟΧΡΕΩΣΕΙΣ- 

ΔΙΚΑΙΩΜΑΤΑ ΔΗΜΟΣΙΟΝΟΜΙΚΩΝ ΕΛΕΓΚΤΩΝ 
Άρθρο 3 

Αποστολή των Δημοσιονομικών Ελεγκτών 

Αποστολή των Δημοσιονομικών Ελεγκτών είναι η εκτέ¬ 
λεση των καθηκόντων τους κατά τρόπο που να διασφα¬ 
λίζεται η νομιμότητα της δράσης τους στον έλεγχο της 
ορθής διαχείρισης του κρατικού προϋπολογισμού και του 
προϋπολογισμού των ελεγχόμενων φορέων, σύμφωνα 
με τις αρχές της οικονομίας, της αποδοτικότητας και 
της αποτελεσματικότητας, τηρώντας τις βασικές αρχές 
της: α) Ακεραιότητας, β) Αντικειμενικότητας, γ) Επαγ¬ 
γελματικής Ικανότητας και Δέουσας Προσοχής, δ) Εχε¬ 
μύθειας, ε) Επαγγελματικής συμπεριφοράς, όπως αυτές 
εξειδικεύονται στον παρόντα Κώδικα και γενικότερα η 
εξυπηρέτηση του δημοσίου συμφέροντος. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 4 
Ακεραιότητα 

Οι Δημοσιονομικοί ελεγκτές οφείλουν να είναι ευθείς 
και ακέραιοι στις επαγγελματικές τους σχέσεις και πά¬ 
ντοτε: 

α) Να προάγουν τις αξίες της ειλικρίνειας και της 
τιμιότητας κατά την εκτέλεση του έργου τους και να 
διασφαλίζουν την εφαρμογή της αρχής της ίσης μετα¬ 
χείρισης προς άτομα ή ομάδες προσώπων. 

β) Να καταβάλουν τη μέγιστη δυνατή επιμέλεια και 
σύμφωνα με τις αρχές της αποτελεσματικότητας και της 
αποδοτικότητας να συμβάλουν στην επίτευξη άριστων 
ποσοτικών και ποιοτικών αποτελεσμάτων σε σχέση με 
τους προγραμματισμένους στόχους της Γ.Δ.Δ.Ε. χρη¬ 
σιμοποιώντας κατά τον καλύτερο δυνατό τρόπο τους 
πόρους της. 

γ) Να λαμβάνουν υπόψη και να αξιολογούν με αντι¬ 
κειμενικότητα όλα τα στοιχεία ώστε να καταλήξουν σε 
ορθά συμπεράσματα οι έλεγχοι. 

δ) Κατά την καταγραφή των ευρημάτων, τη λήψη απο¬ 
φάσεων, τη σύνταξη εισηγήσεων, συστάσεων καθώς και 
κατά την επιβολή δημοσιονομικών διορθώσεων ή κα¬ 
ταλογισμών να έχουν ως γνώμονα την προάσπιση του 
δημόσιου συμφέροντος. 

ε) Να μην παρέχουν ανακριβή ή παραπλανητικά στοι¬ 
χεία και πληροφορίες σε διοικητικά όργανα, στις δικα¬ 
στικές αρχές, στους ελεγχόμενους φορείς και σε τρίτους 
των οποίων δύνανται να θιγούν τα έννομα συμφέροντα. 

στ) Να αποφεύγουν τη σύναψη σχέσεων με υπαλλή¬ 
λους ή συμβούλους των ελεγχόμενων φορέων, οι οποί¬ 
ες δύνανται να αμβλύνουν την κρίση τους καθώς και 
την ικανότητά τους να δρουν με αντικειμενικότητα και 
αμεροληψία. 

ζ) Να μη χρησιμοποιούν την ιδιότητα τους για την εξυ¬ 
πηρέτηση συμφερόντων των ίδιων, συγγενικών ή φιλικών 
τους προσώπων. 

η) Να μην έχουν οποιοδήποτε άμεσο ή έμμεσο οικονο¬ 
μικό συμφέρον καθ’ οιονδήποτε τρόπο από το πόρισμα 
του ελέγχου τους. 

Άρθρο 5 

Ανεξαρτησία, αντικειμενικότητα και αμεροληψία 

Οι Δημοσιονομικοί Ελεγκτές υποχρεούνται να μην 
περιορίζουν την επαγγελματική κρίση τους λόγω με- 
ροληψίας, σύγκρουσης συμφερόντων ή αδικαιολόγητης 
επιρροής τρίτων και ειδικότερα: 

1) Να ασκούν το ελεγκτικό τους έργο κατά τρόπο αντι¬ 
κειμενικό και ανεξάρτητο έναντι των ελεγχόμενων φορέ¬ 
ων ή τρίτων που εμπλέκονται στις δαπάνες ή στα έσοδα 
των φορέων αυτών ή σε οποιαδήποτε άλλη οικονομική 
συναλλαγή με αυτούς. Η ανεξαρτησία των ελεγκτών δεν 
πρέπει να διακυβεύεται από εξωτερικούς παράγοντες, 
προσωπικές στάσεις, αντιλήψεις ή συμφέροντα. 

Σχέσεις που προκαταλαμβάνουν ή επηρεάζουν αδικαι¬ 
ολόγητα την επαγγελματική κρίση του ελεγκτή πρέπει 
να αποφεύγονται. 

2) Να μην αποδέχονται εργασία ή να διακόπτουν την 
ήδη ανατεθείσα, αν οι υπάρχουσες ή διαμορφωθείσες 
συνθήκες κλονίζουν την ανεξαρτησία, την αντικειμενι¬ 
κότητα και την προς αυτούς εμπιστοσύνη. 

3) Να ασκούν τις αρμοδιότητες τους, ιδιαίτερα κατά 
τη σύνταξη των εκθέσεων ελέγχου, λαμβάνοντας υπόψη 
όλα τα παρεχόμενα στοιχεία, χωρίς να αποκρύπτουν 


πληροφορίες και αξιολογώντας τα με επιμέλεια και αντι¬ 
κειμενικότητα, βάσει των προτύπων και οδηγιών της 
Γ.Δ.Δ.Ε. 

4) Να είναι ανεξάρτητοι από πολιτικές επιρροές και 
να επιδεικνύουν πολιτική ουδετερότητα. 

Άρθρο 6 
Αξιοπιστία 

Απαραίτητη προϋπόθεση για την εμπέδωση κλίματος 
αξιοπιστίας μεταξύ των Δημοσιονομικών Ελεγκτών και 
των ελεγχόμενων φορέων είναι η εκτέλεση των αρμο¬ 
διοτήτων τους με τη δέουσα διαφάνεια και επιμέλεια. 
Η αρχή της επαγγελματικής ικανότητας και δέουσας 
προσοχής επιβάλλει στους δημοσιονομικούς ελεγκτές 
τις ακόλουθες υποχρεώσεις: 

α) Να διατηρούν την επαγγελματική τους γνώση και 
δεξιότητα στο απαιτούμενο επίπεδο έτσι ώστε να δια¬ 
σφαλίζεται ότι οι ελεγχόμενοι φορείς λαμβάνουν ικανο¬ 
ποιητικές επαγγελματικές υπηρεσίες και 
β) Να ενεργούν με επιμέλεια και σύμφωνα με τα εφαρ¬ 
μοστέα τεχνικά και επαγγελματικά πρότυπα, όταν πα¬ 
ρέχουν τις υπηρεσίες τους. 

Η παροχή ικανοποιητικών επαγγελματικών υπηρεσιών 
απαιτεί την άσκηση ορθής κρίσης κατά την εφαρμογή 
της επαγγελματικής γνώσης και δεξιότητας στην παρο¬ 
χή αυτών των υπηρεσιών. Η επαγγελματική ικανότητα 
μπορεί να χωριστεί σε δύο ξεχωριστές φάσεις: 
α) Απόκτηση επαγγελματικής ικανότητας και 
β) Διατήρηση επαγγελματικής ικανότητας. 

Η διαρκής επιμόρφωση και ενημέρωση για τις εξελίξεις 
στο αντικείμενό τους και στο δημοσιονομικό έλεγχο σε 
ευρωπαϊκό και διεθνές επίπεδο και η σύνταξη αναλυ¬ 
τικών, εμπεριστατωμένων, αιτιολογημένων και σαφών 
εκθέσεων ενισχύουν περαιτέρω την αξιοπιστία και την 
εμπιστοσύνη από την πλευρά των φορέων αλλά και της 
κοινωνίας γενικότερα. 

Η επιμέλεια περικλείει την ευθύνη να ενεργεί κάποιος 
σύμφωνα με τις απαιτήσεις μιας εργασίας, προσεχτικά, 
διεξοδικά και έγκαιρα. 

Αρθρο 7 
Εχεμύθεια 

Οι Δημοσιονομικοί Ελεγκτές οφείλουν να τηρούν τις 
διατάξεις περί φορολογικού, χρηματιστηριακού, επιχει¬ 
ρηματικού απορρήτου, καθώς και να μεριμνούν για την 
προστασία δεδομένων προσωπικού χαρακτήρα, εμπι- 
στευτικών εγγράφων και για την τήρηση του εμπιστευ- 
τικού χαρακτήρα των πληροφοριών που συλλέγουν. Οι 
πληροφορίες αυτές δεν πρέπει να ανακοινώνονται σε 
πρόσωπα άλλα από εκείνα στα οποία, λόγω των κα¬ 
θηκόντων τους, καλούνται να τις γνωρίζουν, ούτε να 
χρησιμοποιούνται για άλλους σκοπούς, εκτός της κατα¬ 
πολέμησης της απάτης, της δωροδοκίας και κάθε άλλης 
παράνομης δραστηριότητας σε βάρος των οικονομικών 
συμφερόντων των ελεγχόμενων φορέων. 

Η αναγγελία ενδείξεων για διάπραξη φορολογικών 
αδικημάτων στην Υπηρεσία Ειδικών Ελέγχων ή στην 
αρμόδια Δημόσια Οικονομική Υπηρεσία (Δ.Ο.Υ.) σύμφω¬ 
να με το άρθρο 15 παρ. 4 του Ν. 3492/2006, δεν συνι- 
στά σε καμία περίπτωση παραβίαση του φορολογικού 
απορρήτου. 

Η αρχή της εχεμύθειας επιβάλλει στους Δημοσιονο¬ 
μικούς Ελεγκτές την υποχρέωση να μην χρησιμοποιούν 
εμπιστευτικές πληροφορίες που αποκτήθηκαν ως απο¬ 
τέλεσμα επαγγελματικών σχέσεων για προσωπικό τους 
όφελος ή προς όφελος τρίτων μερών και να την τηρούν 
ακόμη και σε κοινωνικές συναναστροφές. 

Άρθρο 8 

Συμπεριφορά - Συνεργασία 

Η αρχή της επαγγελματικής συμπεριφοράς επιβάλ¬ 
λει στους Δημοσιονομικούς Ελεγκτές την υποχρέωση 
να συμμορφώνονται με την σχετική νομοθεσία και να 
αποφεύγουν οποιαδήποτε πράξη που αντίκειται στο 
ελεγκτικό τους έργο. Αυτό περιλαμβάνει ενέργειες για 
τις οποίες ένα λογικό και ενημερωμένο, τρίτο μέρος, 
έχοντας γνώση όλων των σχετικών πληροφοριών θα 
κατέληγε στο συμπέρασμα ότι επηρεάζουν αρνητικά την 
προσήκουσα εκτέλεση του έργου των Δημοσιονομικών 
Ελεγκτών. 

Οι Δημοσιονομικοί Ελεγκτές οφείλουν να είναι έντιμοι 
και ειλικρινείς και να συμπεριφέρονται με αξιοπρέπεια 
και ευγένεια τόσο στους συναδέλφους και συνεργά¬ 
τες τους όσο και στους υπαλλήλους των ελεγχόμενων 
φορέων και να προάγουν τις αρχές της συνεργασίας 
και της συλλογικότητας. Η ποιότητα των παρεχομένων 
από αυτούς υπηρεσιών και η συνεπαγόμενη εμπιστοσύνη 
των ελεγχόμενων εδράζεται στον ορθό συντονισμό και 
στην ενότητα της δράσης τους, στη γόνιμη ανταλλαγή 
γνώσεων, απόψεων και εμπειριών και στην προαγωγή 
της αλληλεγγύης και της ομαδικότητας μεταξύ των συ¬ 
ναδέλφων τους. 

Άρθρο 9 

Επαγγελματικό Απόρρητο Δημοσιονομικών Ελεγκτών 

Οι Δημοσιονομικοί Ελεγκτές οφείλουν να τηρούν το 
επαγγελματικό απόρρητο και μετά την απομάκρυνσή 
τους από την Υπηρεσία. 

Άρθρο 10 

Ποιοτική επάρκεια εργασιών ελέγχου 

Οι Δημοσιονομικοί Ελεγκτές υποχρεούνται, κατά την 
άσκηση του ελεγκτικού τους έργου, να ακολουθούν τον 
εγκεκριμένο από την Επιτροπή Συντονισμού Ελέγχων 
(Ε.Σ.ΕΑ.) Κανονισμό Διενέργειας Ελέγχων και Ερευνών. 
Για την ορθή διεξαγωγή του ελέγχου απαραίτητος εί¬ 
ναι ο άρτιος σχεδιασμός του και ιδιαίτερα η επαρκής 
γνώση του θεσμικού πλαισίου, της οργανωτικής δομής, 
των ακολουθούμενων διαδικασιών και του στρατηγικού 
σχεδιασμού των υπό έλεγχο φορέων. Οι εκθέσεις ελέγ¬ 
χου πρέπει να είναι αντικειμενικές, σαφείς, πλήρεις και 
συνοπτικές, σύμφωνα με την επαγγελματική τους κρίση. 
Οι Δημοσιονομικοί Ελεγκτές πρέπει να διαθέτουν ανα¬ 
λυτικές και κριτικές ικανότητες, να αξιολογούν και να 
αποτυπώνουν με ενάργεια τα συλλεγόμενα στοιχεία στις 
εκθέσεις ελέγχου και να διατυπώνουν συστάσεις για τη 
βελτίωση της επίδοσης των ελεγχόμενων φορέων βάσει 
της αρχής της χρηστής δημοσιονομικής διαχείρισης. 
Προς επίτευξη των ανωτέρω οφείλουν να εμπλουτίζουν 
τις γνώσεις τους, να αναπτύσσουν τις τεχνικές τους 
δεξιότητες, να ενημερώνονται για τις Ευρωπαϊκές και 
διεθνείς διεργασίες στον τομέα του δημοσιονομικού 
ελέγχου και να παρακολουθούν σχετικά επιμορφωτικά 
προγράμματα, σε συνεργασία με τους προϊσταμένους 
τους. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-Φ- 

Αριθμ. 2/40366/ΔΥΕΠ (2) 

Έγκριση Κανονισμού Λειτουργίας των Διευθύνσεων 
της Γενικής Διεύθυνσης Δημοσιονομικών Ελέγχων 
(Γ.Δ.Δ.Ε.) (παρ. 1 του άρθρου 6 του Ν. 3492/2006). 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 10 του Ν. 3492/2006 «Οργάνωση συστη¬ 
μάτων ελέγχου για τη διασφάλιση της χρηστής δημοσι¬ 
ονομικής διαχείρισης του κρατικού προϋπολογισμού και 
των εκτός του κρατικού προϋπολογισμού φορέων και 
άλλες διατάξεις», (Α' 210), όπως αντικαταστάθηκε με το 
άρθρο 1 του Ν. 4081/2012 (Α' 184). 

β. Του άρθρου 5, παρ. 4, στοιχείο α, του Π.Δ. 24/2008 
«Διάρθρωση της Γενικής Διεύθυνσης Δημοσιονομικών 
Ελέγχων (Γ.Δ.Δ.Ε) της Γενικής Γραμματείας Δημοσιο¬ 
νομικής Πολιτικής του Υπουργείου Οικονομίας και Οι¬ 
κονομικών και αρμοδιότητες των Διευθύνσεων και των 
Τμημάτων της» (Α'48). 

2. Του άρθρ. 90 του Κώδικα,ο οποίος κυρώθηκε με 
το άρθρο πρώτο του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ¬ 
γανα» (Α' 98). 

3. Την υπ’ αριθμ. Υ.48/09.07.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

4. Την από 15.1.2013 εισήγηση της Επιτροπής Συντονι¬ 
σμού Ελέγχων (Ε.Σ.ΕΑ). 

5. Το γεγονός ότι από την παρούσα απόφαση δεν 
προκαλείται δαπάνη, σε βάρος του Κρατικού προϋπο¬ 
λογισμού, αποφασίζουμε: 

Α. Εγκρίνουμε τον Κανονισμό Λειτουργίας των Διευ¬ 
θύνσεων της Γ ενικής Διεύθυνσης Δημοσιονομικών Ελέγ¬ 
χων (Γ.Δ.Δ.Ε) που προβλέπονται από τις διατάξεις της 
παρ. 1 του άρθρου 6 του Ν. 3492/2006 το κείμενο του 
οποίου έχει ως ακολούθως: 

«Κανονισμός Λειτουργίας των Διευθύνσεων 
της παρ. 1 του άρθρου 6 του Ν. 3492/2006 
της Γ ενικής Διεύθυνσης Δημοσιονομικών Ελέγχων 

ΚΕΦΑΛΑΙΟ Α' 

ΟΡΓΑΝΩΣΗ - ΑΠΟΣΤΟΛΗ - ΑΡΜΟΔΙΟΤΗΤΕΣ 
Άρθρο 1 

Διάρθρωση των Διευθύνσεων 
της παρ. 1 του άρθρου 6 του Ν. 3492/2006 

Οι Διευθύνσεις της Γενικής Διεύθυνσης Δημοσιονο¬ 
μικών Ελέγχων που συστάθηκαν με τις διατάξεις της 
παρ. 1 του άρθρου 6 του Ν. 3492/2006 είναι οι κατωτέρω: 

- Διεύθυνση Ελέγχου Υπουργείων, Ν.Π.Δ.Δ. και Ο.Τ.Α. 
α' και β' βαθμού (Διεύθυνση Α'). 

- Διεύθυνση Ελέγχου Φορέων Παροχής Υπηρεσιών 
Υγείας και Κοινωνικής Αλληλεγγύης, ΔΕΚΟ, Ν.Π.Ι.Δ. και 
Λοιπών Φορέων (Διεύθυνση Β'). 

- Διεύθυνση Υποστήριξης και Επικοινωνίας (Διεύθυνση Γ'). 

Άρθρο 2 

Νομοθετικό πλαίσιο 

1. Η λειτουργία των Διευθύνσεων του προηγούμενου 
άρθρου διέπεται από τις διατάξεις: 

α. Του Ν. 3492/2006 «Οργάνωση συστημάτων ελέγχου 
για τη διασφάλιση της χρηστής δημοσιονομικής διαχεί¬ 
ρισης του κρατικού προϋπολογισμού και των εκτός του 
κρατικού προϋπολογισμού φορέων και άλλες διατάξεις» 
(Α' 210), όπως τροποποιήθηκε με το Ν. 4081/2012 (Α' 184). 

β. Του Π.Δ 24/2008 «Διάρθρωση της Γενικής Διεύθυνσης 
Δημοσιονομικών Ελέγχων (Γ.Δ.Δ.Ε) της Γενικής Γραμμα- 
τείας Δημοσιονομικής Πολιτικής του Υπουργείου Οικονο¬ 
μίας και Οικονομικών και αρμοδιότητες των Διευθύνσεων 
και των Τμημάτων της». (Α' 48). 

γ. Του Ν. 2362/1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (Α' 247) 
όπως τροποποιήθηκε και ισχύει. 

2. Οι ανωτέρω Διευθύνσεις αποτελούν Υπηρεσίες του 
Υπουργείου Οικονομικών / Γενικού Λογιστηρίου του 
Κράτους και υπάγονται στη Γενική Διεύθυνση Δημοσι¬ 
ονομικών Ελέγχων. 

Αρθρο 3 
Αποστολή 

Αποστολή των Διευθύνσεων της Γ.Δ.Δ.Ε που προβλέ- 
πονται από τις διατάξεις της παρ. 1 του άρθρου 6 του 
Ν. 3492/2006 είναι η διασφάλιση της χρηστής δημοσιο¬ 
νομικής διαχείρισης του Κρατικού Προϋπολογισμού και 
του προϋπολογισμού των φορέων που καθορίζονται με 
κοινή απόφαση του Υπουργού Οικονομικών και του καθ’ 
ύλη αρμόδιου Υπουργού, σύμφωνα με το άρθρο 3 του 
συστατικού Ν. 3492/2006. 

Για την πραγματοποίηση της αποστολής τους οι ανω¬ 
τέρω Διευθύνσεις στελεχώνονται από προσωπικό με 
αυξημένα τυπικά και ουσιαστικά προσόντα, χρησιμο¬ 
ποιούν μεθόδους και πρότυπα που εφαρμόζονται και 
από διεθνείς ελεγκτικούς οργανισμούς και ασκούν τις 
αρμοδιότητες του επόμενου άρθρου του παρόντος. 

Άρθρο 4 

Γ ενικές Αρμοδιότητες των Διευθύνσεων της Γ.Δ.Δ.Ε 

1. Οι Διευθύνσεις της Γ.Δ.Δ.Ε που προβλέπονται από 
τις διατάξεις της παρ. 1 του άρθρου 6 του Ν. 3492/2006 
έχουν τις ακόλουθες γενικές αρμοδιότητες: 

α) Ασκούν έλεγχο στη διαχείριση του προϋπολογισμού 
των φορέων που εμπίπτουν στην αρμοδιότητα τους, 
προκειμένου να διαπιστωθεί ιδίως αν: 

αα) τηρούνται οι αρχές της χρηστής δημοσιονομικής 
διαχείρισης, της υπευθυνότητας και της λογοδοσίας, 
της διαφάνειας και της ειλικρίνειας, που προβλέπονται 
στο άρθρο 1 του Ν. 3871/2010 (Α' 141), 
αβ) όλα τα ποσά τα οποία ψηφίζονται ή χορηγούνται, 
δαπανώνται και χρησιμοποιούνται για τους σκοπούς για 
τους οποίους εγκρίθηκαν ή χορηγήθηκαν, 
αγ) κατά την πραγματοποίηση των δαπανών τηρού¬ 
νται οι ισχύουσες διατάξεις, καθώς και οι αρχές της 
δημοσιονομικής δέσμευσης και της νομικής δέσμευσης, 
αδ) λαμβάνονται όλα τα απαραίτητα μέτρα για την 
εξασφάλιση της είσπραξης των εσόδων, και 
αε) όλα τα έσοδα εισπράττονται και εμφανίζονται 
σύμφωνα με τις ισχύουσες διατάξεις. 

β) Ελέγχουν τα συστήματα διαχείρισης και ελέγχου, 
προκειμένου να διαπιστωθεί η επάρκειά τους. 


γ) Λαμβάνουν ή εισηγούνται τα κατάλληλα μέτρα για 
τη βελτίωση των συστημάτων διαχείρισης και ελέγχου 
των φορέων, ώστε να συμβάλλουν: 
γα) στην προστασία των οικονομικών συμφερόντων τους, 
γβ) στη σύννομη και αποτελεσματική διαχείριση των 
χρημάτων που δαπανούν και 
γγ) στην καταπολέμηση της απάτης, της δωροδοκίας, 
καθώς και κάθε άλλης παράνομης δραστηριότητας που 
είναι επιζήμια για τα οικονομικά συμφέροντά τους. 

δ) Επιβάλλουν τις προβλεπόμενες, από τα άρθ. 3 και 
16-21 του Ν. 3492/2006, κυρώσεις. 

ε) Συνεργάζονται με αντίστοιχες υπηρεσίες άλλων 
κρατών και ιδίως της Ευρωπαϊκής Ένωσης σε ζητήματα 
σχετικά με την άσκηση των αρμοδιοτήτων τους. 

στ) Συντάσσουν ετήσια έκθεση ελέγχου κατά τα ορι¬ 
ζόμενα στο άρθρο 22 του Ν. 3492/2006. 

2. Κατά την άσκηση των αρμοδιοτήτων τους μεριμνούν 
ιδιαιτέρως για τη διαφύλαξη δεδομένων προσωπικού 
χαρακτήρα και εμπιστευτικών πληροφοριών, των οποίων 
λαμβάνουν γνώση τα όργανα αυτών. 

Αρθρο 5 

Ειδικές Αρμοδιότητες των Διευθύνσεων Ελέγχου 

Οι Ειδικές αρμοδιότητες των Διευθύνσεων Ελέγχου 
είναι οι ακόλουθες: 

α. Η πρόταση στην Επιτροπή Συντονισμού Ελέγχων 
(Ε.Σ.ΕΛ), (άρθρο 10 του Ν. 3492/2006 όπως αντικαταστά- 
θηκε με το άρθρο 1 του Ν. 4081/2012), για τη λήψη των 
αναγκαίων μέτρων για τη βελτίωση των συστημάτων δι¬ 
αχείρισης και ελέγχου των φορέων αρμοδιότητάς τους. 

β. Η αποστολή προτάσεων στη Διεύθυνση Υποστή¬ 
ριξης και Επικοινωνίας για την κατάρτιση του ετήσιου 
προγράμματος ελέγχων. 

γ. Η υλοποίηση του ετήσιου προγράμματος ελέγχων 
και η διενέργεια έκτακτων ελέγχων. 

δ. Η σύνταξη σχεδίων αποφάσεων συγκρότησης ομά¬ 
δων ελέγχου και η μέριμνα για την έκδοσή τους, σύμ¬ 
φωνα με τις διατάξεις της παρ. 2 του άρθρου 14 του 
Ν. 3492/2006. 

ε. Η διενέργεια ελέγχου ή συμπληρωματικού ελέγ¬ 
χου νομιμότητας και κανονικότητας των δαπανών, της 
χρηστής δημοσιονομικής διαχείρισης των πόρων, της 
ορθής είσπραξης και εμφάνισης των εσόδων των φορέ¬ 
ων αρμοδιότητάς τους, καθώς και της διαχείρισης της 
περιουσίας τους, για τον εντοπισμό και την αποτροπή 
φαινόμενων κακοδιοίκησης, κακοδιαχείρισης, κατάχρη¬ 
σης, σπατάλης, απάτης ή διαφθοράς. 

στ. Ο έλεγχος των εκκαθαριστών μισθοδοσίας για την 
ορθή απεικόνιση των αποδοχών των υπαλλήλων του 
φορέα τους, καθώς και για την ακρίβεια του ύψους των 
επί μέρους ποσών που λαμβάνουν, με βάση τις εκάστο- 
τε ισχύουσες διατάξεις, και ο καταλογισμός σε βάρος 
των υπαλλήλων που έλαβαν αχρεωστήτως τα σχετι¬ 
κά ποσά. Σε περίπτωση αδυναμίας καταλογισμού των 
αχρεωστήτως λαβόντων, λόγω θανάτου ή άλλης αιτίας, 
γίνεται καταλογισμός σε βάρος των κληρονόμων αυτών, 
καθώς και του εκκαθαριστή, εφόσον ενήργησε με δόλο 
ή βαρεία αμέλεια. 

ζ. Η αξιολόγηση του προγραμματισμού, του σχεδια- 
σμού και της εκτέλεσης των έργων του φορέα. 

η. Η εξακρίβωση της τήρησης των οικείων διαχειρι¬ 
στικών κανόνων και διαδικασιών, καθώς και της ορθής 
λογιστικής απεικόνισης της οικονομικής κατάστασης και 
διαχείρισης του φορέα. 

θ. Η αξιολόγηση της επίδοσης του ελεγχόμενου φο¬ 
ρέα με βάση την αρχή της χρηστής δημοσιονομικής 
διαχείρισης. 

ι. Ο έκτακτος ή συμπληρωματικός έλεγχος στη διαχεί¬ 
ριση παγίων προκαταβολών του φορέα αρμοδιότητας 
τους, καθώς και των δημόσιων υπολόγων (άρθρο 54 
του Ν. 2362/1995, όπως τροποποιήθηκε και ισχύει) και 
δημόσιων διαχειρίσεων. 

ια. Οι επιτόπιοι έλεγχοι στην έδρα του ελεγχόμενου 
φορέα ή στους χώρους εκτέλεσης του φυσικού αντικει¬ 
μένου του έργου του. 

ιβ. Η σύνταξη και η μέριμνα για την έκδοση της προ- 
βλεπόμενης από τις διατάξεις περίπτ. ε' της παρ. 2 του 
άρθρου 15 του Ν. 3492/2006 απόφασης νομιμοποίησης 
ή άρσης των αναγκαίων προσωρινών μέτρων που λαμ- 
βάνονται αυτεπάγγελτα από τους Δημοσιονομικούς 
Ελεγκτές. 

ιγ. Η διαβίβαση, με εντολή του Προϊσταμένου της Γε¬ 
νικής Διεύθυνσης, των σχετικών στοιχείων στις αρμό¬ 
διες αρχές, σε περίπτωση που έχουν διαπιστωθεί από 
τους Δημοσιονομικούς Ελεγκτές πράξεις που μπορούν 
να επισύρουν ποινική ευθύνη ή κρίνεται ότι απαιτείται 
διενέργεια ένορκης διοικητικής εξέτασης (Ε.Δ.Ε.). 

ιδ. Ο έλεγχος της έκθεσης που συντάσσεται από τους 
Δημοσιονομικούς Ελεγκτές ή τις ελεγκτικές ομάδες, ως 
προς την πληρότητα της σύμφωνα με τα αναφερόμενα 
στην προβλεπόμενη από τις διατάξεις της παρ. 7 του 
άρθρου 17 του Ν. 3492/2006 απόφαση του Υπουργού 
Οικονομικών, η θεώρησή της από τον Προϊστάμενο της 
Διεύθυνσης και η γνωστοποίησή της στον ελεγχόμενο 
φορέα, καθώς και στα πρόσωπα κατά των οποίων προ- 
τείνεται αναζήτηση των αχρεωστήτως ή παρανόμως 
καταβληθέντων ποσών ή τα οποία τυχόν φέρουν πει¬ 
θαρχική ή ποινική ευθύνη. 

ιε. Η διαβίβαση των αντιρρήσεων των ελεγχόμενων 
φορέων, καθώς και των προσώπων κατά των οποίων 
προτείνεται αναζήτηση των αχρεωστήτως ή παρανό¬ 
μως καταβληθέντων ποσών ή τα οποία τυχόν φέρουν 
πειθαρχική ή ποινική ευθύνη, στους αρμόδιους Δημοσιο¬ 
νομικούς Ελεγκτές, προκειμένου να συνταχθεί επ’ αυτών 
σχετική εισήγηση. 

ιστ. Η διαβίβαση της έκθεσης ελέγχου, των αντιρ¬ 
ρήσεων που έχουν υποβληθεί κατά της έκθεσης από 
τους ελεγχόμενους φορείς και τα πρόσωπα που ανα- 
φέρονται στις διατάξεις της παρ. 2 του άρθρου 16 του 
Ν. 3492/2006, καθώς και των σχετικών εισηγήσεων των 
αρμόδιων Δημοσιονομικών Ελεγκτών, στην Ε.Σ.ΕΛ προς 
εξέταση. 

ιζ. Η διαβίβαση των πράξεων καταλογισμού που έχουν 
εκδοθεί σε βάρος οργάνων διοίκησης του φορέα, στο 
αρμόδιο για την επιβολή πειθαρχικών κυρώσεων όργανο 
του ελεγχόμενου φορέα, ύστερα από έκθεση του Προ¬ 
ϊσταμένου της Γ.Δ.Δ.Ε., προκειμένου να κινηθεί σχετική 
πειθαρχική διαδικασία. 

ιη. Η κοινοποίηση της έκθεσης ελέγχου, των αντιρ¬ 
ρήσεων που έχουν υποβληθεί από τους ελεγχόμενους 
φορείς ή τα αναφερόμενα στις διατάξεις της παρ. 2 του 
άρθρου 16 του Ν. 3492/2006 πρόσωπα, της απόφασης της 
Ε.Σ.ΕΛ., των αποφάσεων δημοσιονομικών διορθώσεων και 
των πράξεων καταλογισμού, στη Διεύθυνση Υποστήριξης 
και Επικοινωνίας της Γ.Δ.Δ.Ε., προκειμένου να παρακο¬ 
λουθεί τη συμμόρφωση των φορέων προς τα ανωτέρω 
και την εκτέλεση των ληφθέντων μέτρων. 


ιθ. Η κοινοποίηση, σύμφωνα με τις διατάξεις περί επι- 
δόσεως του Κώδικα Διοικητικής Δικονομίας, των απο¬ 
φάσεων δημοσιονομικών διορθώσεων και των πράξεων 
καταλογισμού στον φορέα στον οποίο επιβάλλεται δη¬ 
μοσιονομική διόρθωση και στους καταλογιζόμενους για 
τη συμμόρφωσή τους. 

κ. Η εισήγηση στον Υπουργό Οικονομικών για την ανα¬ 
θεώρηση χρηματικών ενταλμάτων πληρωμής δαπανών 
από το Ελεγκτικό Συνέδριο σε περίπτωση που προκύ¬ 
πτουν από τον έλεγχο νέα στοιχεία, σύμφωνα με τα 
οριζόμενα στη παρ. 11 του άρθρου 45 του Ν. 4071/2012 
(Α' 85). 

Άρθρο 6 

Κατανομή αρμοδιοτήτων 
της Διεύθυνσης Α' σε Τμήματα 

1. Τμήμα Α' - Ελέγχων 

Το Τμήμα αυτό έχει τις αναφερόμενες στο άρθρ. 5 του 
παρόντος Κανονισμού αρμοδιότητες, στις Υπηρεσίες της 
Προεδρίας της Δημοκρατίας, των Γ ενικών Γ ραμματειών 
Μέσων Ενημέρωσης και Ενημέρωσης και Επικοινωνί¬ 
ας, του Υπουργείου Εθνικής Αμυνας, του Υπουργείου 
Αγροτικής Ανάπτυξης και Τροφίμων, του Υπουργείου 
Ανάπτυξης, Ανταγωνιστικότητας, Υποδομών, Μεταφορών 
και Δικτύων (πλην των Υπηρεσιών του τέως Υπουργείου 
Υποδομών, Μεταφορών και Δικτύων), του Υπουργείου 
Παιδείας και Θρησκευμάτων, Πολιτισμού και Αθλητισμού, 
στα εποπτευόμενα από τους ανωτέρω φορείς Νομικά 
Πρόσωπα Δημοσίου Δικαίου και τους Ειδικούς Λογαρια¬ 
σμούς των Υπηρεσιών αυτών, καθώς και τα Εκπαιδευτικά 
Ιδρύματα και τα Εκκλησιαστικά Ν.Π.Δ.Δ. και κάθε άλλο 
Νομικό Πρόσωπο και Οργανισμό που εποπτεύεται από 
την αυτοδιοικούμενη Εκκλησία της Ελλάδος (Ν. 590/1977, 
Φ.Ε.Κ. Α' 146). 

2. Τμήμα Β' - Ελέγχων 

Το Τμήμα αυτό έχει τις αναφερόμενες στο άρθρ. 5 του 
παρόντος Κανονισμού αρμοδιότητες, στις Υπηρεσίες του 
Υπουργείου Περιβάλλοντος, Ενέργειας και Κλιματικής 
Αλλαγής, του Υπουργείου Οικονομικών, του Υπουργείου 
Ναυτιλίας και Αιγαίου, του Υπουργείου Μακεδονίας - 
Θράκης, του Υπουργείου Δημόσιας Τάξης και Προστασί¬ 
ας του Πολίτη, του Υπουργείου Εξωτερικών, του Υπουρ¬ 
γείου Δικαιοσύνης, Διαφάνειας και Ανθρωπίνων Δικαι¬ 
ωμάτων, του Υπουργείου Τουρισμού, του Υπουργείου 
Ανάπτυξης, Ανταγωνιστικότητας, Υποδομών, Μεταφορών 
και Δικτύων (Υπηρεσίες του τέως Υπουργείου Υποδομών, 
Μεταφορών και Δικτύων), του Υπουργείου Εργασίας, 
Κοινωνικής Ασφάλισης και Πρόνοιας, του Υπουργείου 
Υγείας, στα εποπτευόμενα από τους ανωτέρω φορείς 
Νομικά Πρόσωπα Δημοσίου Δικαίου πλην των Φορέων 
Παροχής Υπηρεσιών Υγείας και Κοινωνικής Αλληλεγγύης 
καθώς και στους Ειδικούς Λογαριασμούς των Υπηρεσιών 
αυτών. 

3. Τ μήμα Γ' - Ελέγχων 

Το Τμήμα αυτό έχει τις αναφερόμενες στο άρθρ. 5 του 
παρόντος Κανονισμού αρμοδιότητες, στις Υπηρεσίες 
του Υπουργείου Εσωτερικών, του Υπουργείου Διοικη¬ 
τικής Μεταρρύθμισης και Ηλεκτρονικής Διακυβέρνησης, 
στις Αποκεντρωμένες Διοικήσεις της Χώρας, στους 
Ο.Τ.Α. α' και β' βαθμού, στα εποπτευόμενα από τους 
ανωτέρω φορείς Νομικά Πρόσωπα Δημοσίου Δικαίου, 
καθώς και στους Ειδικούς Λογαριασμούς των Υπηρε¬ 
σιών αυτών. 

Άρθρο 7 

Κατανομή αρμοδιοτήτων 
της Διεύθυνσης Β' σε Τμήματα 

1. Τμήμα Α' - Ελέγχων 

Το Τμήμα αυτό έχει τις αναφερόμενες στο άρθρ. 5 
του παρόντος Κανονισμού αρμοδιότητες στους Φορείς 
Παροχής Υπηρεσιών Υγείας και Κοινωνικής Αλληλεγγύης, 
όπως η έννοια αυτών προσδιορίζεται από τις διατάξεις 
του άρθρου 2 του Ν. 3329/2005 (Φ.Ε.Κ. Α' 81), όπως αυτός 
ισχύει κάθε φορά. 

2. Τ μήμα Β' - Ελέγχων 

Το Τμήμα αυτό έχει τις αναφερόμενες στο άρθρ. 5 του 
παρόντος Κανονισμού αρμοδιότητες: 

α. Στις Δημόσιες Επιχειρήσεις όπως η έννοια αυτών 
προσδιορίζεται σύμφωνα με τις διατάξεις των παρ. 1, 2 
και 3 του άρθρου 1 του Ν. 3429/2005 (Φ.Ε.Κ. Α' 314), όπως 
αυτός ισχύει κάθε φορά. 

β. Στους Δημόσιους Οργανισμούς όπως η έννοια αυτών 
προσδιορίζεται σύμφωνα με τις διατάξεις της παρ. 6 του 
άρθρου 1 του Ν. 3429/2005. 

3. Τ μήμα Γ' - Ελέγχων 

Το Τμήμα αυτό έχει τις αναφερόμενες στο άρθρ. 5 του 
παρόντος Κανονισμού αρμοδιότητες: 

α. Στα Νομικά Πρόσωπα Ιδιωτικού Δικαίου, στα οποία 
το Δημόσιο συμμετέχει σε ποσοστό τουλάχιστον πενή¬ 
ντα τοις εκατό (50%) του μετοχικού τους κεφαλαίου, 
καθώς και στα Ν.Π.Ι.Δ. ή τα Φυσικά Πρόσωπα ή ενώσεις 
προσώπων που χρηματοδοτούνται ή επιχορηγούνται 
τακτικά ή έκτακτα από τον Κρατικό Προϋπολογισμό ή 
τον Προϋπολογισμό Ν.Π.Δ.Δ., περιλαμβανομένων και των 
Ο.Τ.Α. α' και β' βαθμού, εφόσον η χρηματοδότηση ή η 
επιχορήγηση υπερβαίνει το 50% των ετήσιων εσόδων 
τους κατά το εκάστοτε προηγούμενο έτος. 

β. Στα Ν.Π.Ι.Δ. που ιδρύονται από το Κράτος ή τα Νο¬ 
μικά Πρόσωπα που ιδρύονται από τους φορείς αρμοδι¬ 
ότητας της Διεύθυνσης Ελέγχου Υπουργείων, Ν.Π.Δ.Δ. 
και Ο.Τ.Α. α' και β' βαθμού. 

γ. Στα Ν.Π.Ι.Δ. τα οποία ιδρύονται από το Δημόσιο ή 
τα Νομικά Πρόσωπα, που αναφέρονται στις διατάξεις 
των παρ. 1 και 2α του παρόντος άρθρου και αποτελούν 
συνδεδεμένες με αυτά εταιρείες κατά την έννοια του 
άρθρου 42Ε παρ. 5 του Κ.Ν. 2190/1920 (Φ.Ε.Κ. Α' 37), όπως 
ισχύει κάθε φορά, καθώς και στις συνδεδεμένες με τις 
εταιρείες αυτές άλλες εταιρείες. 

δ. Στους φορείς που δανειοδοτούνται με την εγγύηση 
του ελληνικού δημοσίου ή διαχειρίζονται κοινωνικούς 
πόρους, οι οποίοι εισπράττονται βάσει διάταξης Νόμου, 
στις επιχειρήσεις με τις οποίες το δημόσιο συνδέεται 
με σύμβαση για το μέρος που αφορά την εκτέλεση των 
συμβάσεων αυτών και στα Ν.Π.Ι.Δ. μη κερδοσκοπικού 
χαρακτήρα και ιδίως τα ιδρύματα, σχολές, συλλόγους 
και σωματεία, που επιδιώκουν την εκπλήρωση αγαθο¬ 
εργών, κοινωνικών, πολιτιστικών και αθλητικών σκοπών 
και επιχορηγούνται με οποιονδήποτε τρόπο από το 
κράτος, από Ν.Π.Δ.Δ. και από την Ευρωπαϊκή Ένωση 
ή άλλους Διεθνείς Οργανισμούς εφόσον οι ανωτέρω 
φορείς δεν υπάγονται στην αρμοδιότητα των Τμημά¬ 
των Α' και Β'. 

ε. Σε οποιονδήποτε άλλο φορέα καθοριστεί με κοινή 
υπουργική απόφαση σύμφωνα με τα οριζόμενα στο άρ¬ 
θρο 3 του Ν. 3492/2006. 


Αρθρο 8 

Ειδικές αρμοδιότητες 

της Διεύθυνσης Γ' και κατανομή αυτών σε Τμήματα 

1. Τμήμα Α' - Παρακολούθησης Αποτελεσμάτων Ελέγ¬ 
χων Υπουργείων, Ν.Π.Δ.Δ. και Ο.Τ.Α. α' και β' βαθμού. 

Το Τμήμα αυτό ασκεί τις κατωτέρω αρμοδιότητες 
στους φορείς που ελέγχονται από τη Διεύθυνση Ελέγ¬ 
χου Υπουργείων, Ν.Π.Δ.Δ. και Ο.Τ.Α. α' και β' βαθμού: 

α. Παρακολούθηση της συμμόρφωσης των φορέων και 
της εκτέλεσης των ληφθέντων μέτρων που αφορούν τις 
αποφάσεις δημοσιονομικών διορθώσεων και τις πράξεις 
καταλογισμού που εκδίδονται από τη Γ.Δ.Δ.Ε. 

β. Παροχή οδηγιών στις Μονάδες Εσωτερικού Ελέγχου 
των φορέων του σχετικά με την επιβολή δημοσιονομι¬ 
κών διορθώσεων και την παρακολούθηση της εκτέλεσής 
τους. 

γ. Παρακολούθηση και αξιολόγηση των μέτρων υλοποί¬ 
ησης που λαμβάνονται από τους φορείς σε συμμόρφωση 
με τα συμπεράσματα των Δημοσιονομικών Ελεγκτών, 
παροχή οδηγιών στις Μονάδες Εσωτερικού Ελέγχου και 
παρακολούθηση της πιστής εφαρμογής τους. 

δ. Ενημέρωση της Ε.Σ.ΕΛ, προκειμένου να προβεί στη 
λήψη πρόσθετων μέτρων σε περίπτωση μη συμμόρφω¬ 
σης των φορέων στις συστάσεις των Δημοσιονομικών 
Ελεγκτών. 

ε. Εισήγηση στην Ε.Σ.ΕΛ για τη διενέργεια ή μη εκτά¬ 
κτων ελέγχων ύστερα από καταγγελίες, δημοσιεύματα, 
πληροφορίες και βάσιμες υπόνοιες για δωροδοκίες, δω¬ 
ροληψίες, απάτες, ατασθαλίες ή διαχειριστικές ανωμαλί¬ 
ες ύστερα από παραγγελία του Υπουργού Οικονομικών 
ή παραγγελία του αρμοδίου Εισαγγελέα ή από αίτημα 
της Ευρωπαϊκής Επιτροπής. 

στ. Συνεργασία με αντίστοιχες υπηρεσίες άλλων κρα¬ 
τών και ιδίως της Ευρωπαϊκής Ένωσης σε ζητήματα 
σχετικά με την άσκηση των αρμοδιοτήτων τους. 

ζ. Σύνταξη της προβλεπόμενης από τις διατάξεις του 
άρθρου 22 του Ν. 3492/2006 ετήσιας έκθεσης ελέγχου, 
υποβολή αυτής για έγκριση στην Ε.Σ.ΕΛ, αποστολή της 
στη Διεύθυνση Προϋπολογισμού και καταχώρηση πε¬ 
ρίληψης αυτής στην ιστοσελίδα του Υπουργείου Οικο¬ 
νομικών. 

2. Τμήμα Β' - Παρακολούθησης Αποτελεσμάτων Ελέγ¬ 
χων Φορέων Παροχής Υπηρεσιών Υγείας και Κοινωνικής 
Αλληλεγγύης, ΔΕΚΟ, Ν.Π.Ι.Δ. και Λοιπών Φορέων. 

Το Τμήμα αυτό ασκεί τις αντίστοιχες αρμοδιότητες 
με το Τμήμα Α' στους φορείς που ελέγχονται από τη 
Διεύθυνση Ελέγχου Φορέων Παροχής Υπηρεσιών Υγείας 
και Κοινωνικής Αλληλεγγύης, ΔΕΚΟ, Ν.Π.Ι.Δ. και Λοιπών 
Φορέων. 

3. Τμήμα Γ' - Σύνταξης και Εφαρμογής Ελεγκτικών 
Προτύπων 

Το Τμήμα αυτό ασκεί τις κατωτέρω αρμοδιότητες: 
Μεριμνά για την: 

α. Έκδοση των Κανονισμών Λειτουργίας της Γ.Δ.Δ.Ε. 
και Διενέργειας Ελέγχων και Ερευνών καθώς και του 
Κώδικα Δεοντολογίας των Δημοσιονομικών Ελεγκτών. 

β. Διαμόρφωση προτύπων και μεθοδολογιών συστη¬ 
μάτων διαχείρισης και εσωτερικού ελέγχου των Υπουρ¬ 
γείων, Περιφερειών και λοιπών φορέων. 

γ. Συνεργασία με αντίστοιχες υπηρεσίες άλλων κρα¬ 
τών και ιδίως της Ευρωπαϊκής Ένωσης σε ζητήματα 
σχετικά με την άσκηση των αρμοδιοτήτων τους. 

δ. Σύνταξη σχεδίου απόφασης του Υπουργού Οικονο¬ 
μικών με την οποία καθορίζεται η μέθοδος και η διαδι¬ 
κασία κατάρτισης του ετήσιου προγράμματος ελέγχων. 

ε. Κατάρτιση του ετήσιου προγράμματος ελέγχων. 

στ. Κατάρτιση και τήρηση του Μητρώου Εμπειρογνω¬ 
μόνων σύμφωνα με τα οριζόμενα στις διατάξεις της παρ. 
3 του άρθρου 14 του Ν. 3492/2006. 

ζ. Σύνταξη σχεδίου της κατ’ άρθρο 15 παρ. 6 του 
Ν. 3492/2006 απόφασης του Υπουργού Οικονομικών 
σχετικά με το περιεχόμενο των ελέγχων και τον τρόπο 
άσκησης αυτών. 

η. Σύνταξη σχεδίου απόφασης του Υπουργού Οικονο¬ 
μικών κατά το άρθρο 17 παρ. 9 του Ν. 3492/2006, με την 
οποία θα καθορίζονται: 

α) Λεπτομέρειες σχετικά με το αντικείμενο, τη διαδι¬ 
κασία, τον τρόπο και την έκταση των ελέγχων, καθώς 
και το περιεχόμενο των εκθέσεων ελέγχου και 

β) Ο τύπος και το περιεχόμενο των αποφάσεων δημο¬ 
σιονομικής διόρθωσης και πράξεων καταλογισμού και 
κάθε άλλο σχετικό θέμα. 

θ. Σύνταξη σχεδίου κανονισμού επιβολής Δημοσιο¬ 
νομικών Διορθώσεων σύμφωνα με τα οριζόμενα στις 
διατάξεις της παρ. 3 του άρθρου 20 του Ν. 3492/2006. 

Άρθρο 9 

Προϊστάμενοι Διευθύνσεων και Τμημάτων 

Των Διευθύνσεων της Γ.Δ.Δ.Ε προΐστανται υπάλληλοι 
της κατηγορίας ΠΕ του κλάδου Δημοσιονομικών και των 
Τμημάτων υπάλληλοι της κατηγορίας ΠΕ των κλάδων 
Δημοσιονομικών, Μηχανικών, Γεωτεχνικών και Πληροφο¬ 
ρικής, καθώς και των αντίστοιχων προσωρινών κλάδων. 

Άρθρο 10 

Επιτροπή Συντονισμού Ελέγχων (Ε.Σ.ΕΛ) 

Η Επιτροπή Συντονισμού Ελέγχων (Ε.Σ.ΕΛ) που έχει 
συσταθεί με το άρθρο 10 του Ν. 3492/2006 όπως αντι- 
καταστάθηκε με το άρθρο 1 του Ν. 4081/2012,συγκρο¬ 
τείται από τον Προϊστάμενο της Γενικής Διεύθυνσης 
Δημοσιονομικών Ελέγχων ως Πρόεδρο, τους προϊσταμέ¬ 
νους των τριών (3) Διευθύνσεων,που αναφέρονται στις 
διατάξεις της παρ. 1 του άρθρου 6 του Ν. 3492/2006, 
τον Προϊστάμενο της 26ης Διεύθυνσης Συντονισμού και 
Ελέγχου Εφαρμογής των Δημοσιονομικών Διατάξεων 
και δύο πρόσωπα από το δημόσιο ή ιδιωτικό τομέα που 
διαθέτουν εμπειρία σε θέματα ελέγχου δαπανών και 
συστημάτων διαχείρισης. 

Η Επιτροπή συνεδριάζει ύστερα από πρόσκληση του 
Προέδρου της τακτικά μέχρι 4 φορές το μήνα και εκτά¬ 
κτως οποτεδήποτε κριθεί αναγκαίο. 

Ο Πρόεδρος καθορίζει την ημέρα, την ώρα και τον 
τόπο των συνεδριάσεων και καλεί τα τακτικά και σε 
περίπτωση κωλύματος τους τα αναπληρωματικά μέλη να 
συμμετάσχουν. Η πρόσκληση, η οποία περιλαμβάνει την 
ημερήσια διάταξη, γνωστοποιείται, από το Γραμματέα 
της ΕΣΕΛ, στα μέλη τουλάχιστον σαράντα οκτώ (48) 
ώρες πριν από τη συνεδρίαση, μπορεί δε να γίνει και με 
τηλεφώνημα, ηλεκτρονικό ταχυδρομείο, τηλεγράφημα, 
τηλεομοιοτυπία ή άλλο πρόσφορο μέσο. 

Ο Γραμματέας τηρεί τα πρακτικά των συνεδριάσεων 
και είναι υπεύθυνος για τη συγκέντρωση των εισηγήσεων 
και τη διαβίβαση τους μαζί με τη σχετική πρόσκληση και 
ημερήσια διάταξη σε όλα τα μέλη της ΕΣΕΛ, μια ημέρα 
τουλάχιστον πριν από την ημερομηνία σύγκλησής της. 
Τα πρακτικά κάθε συνεδριάσεως διαβάζονται και υπο¬ 


γράφονται αυθημερόν από τα μέλη και επικυρώνονται 
από τον Πρόεδρο και τον Γ ραμματέα της ΕΣΕΛ. 

Η λειτουργία της Επιτροπής διέπεται από τις διατάξεις 
του Ν. 2690/99 (Α' 45) «περί λειτουργίας των συλλογικών 
οργάνων». 

Η συμμετοχή στην Επιτροπή του Προέδρου, των μελών, 
των εισηγητών και των γραμματέων είναι υποχρεωτική 
και χωρίς αποζημίωση. 

Η Επιτροπή μπορεί να καλεί πρόσωπα από την Ελλάδα 
ή την αλλοδαπή για την εξέταση εξειδικευμένων θεμά¬ 
των σχετικών με το αντικείμενο της Γ.Δ.Δ.Ε. 

Στην Ε.Σ.Ε.Λ. συμμετέχει με συμβουλευτική γνώμη επί 
των θεμάτων αρμοδιότητάς της Νομικός Σύμβουλος, 
που υπηρετεί στο γραφείο Νομικού Συμβούλου, το οποίο 
συστάθηκε στη Γ.Δ.Δ.Ε. 

Άρθρο 11 

Αρμοδιότητες της Επιτροπής 
Συντονισμού Ελέγχων (Ε.Σ.ΕΛ) 

Η Ε.Σ.Ε.Λ. έχει τις ακόλουθες αρμοδιότητες: 
α) Εισηγείται στον Υπουργό Οικονομικών την έγκρι¬ 
ση του Κανονισμού Λειτουργίας των Διευθύνσεων που 
προβλέπονται από τις διατάξεις της παρ. 1 του άρθρου 
6 της Γ.Δ.Δ.Ε., του Κανονισμού Διενέργειας των Ελέγχων 
και Ερευνών και του Κώδικα Δεοντολογίας των Δημοσι¬ 
ονομικών Ελεγκτών, οι οποίοι προβλέπονται στη διάταξη 
του άρθρου 5 παρ. 4 στοιχείο α' του Π.Δ.. 24/ 2008. 

β) Εξετάζει τις αντιρρήσεις που υποβάλλονται από 
τους ελεγχόμενους φορείς ή τα πρόσωπα που αναφέ- 
ρονται στις διατάξεις της παρ. 2 του άρθρου 16 κατά 
της έκθεσης ελέγχου. 

γ) Επιλύει τις διαφωνίες του οργάνου της Γ.Δ.Δ.Ε. που 
εκδίδει σύμφωνα με τις διατάξεις της παρ. 4 του άρ¬ 
θρου 17 την απόφαση δημοσιονομικής διόρθωσης ή την 
πράξη καταλογισμού με τα συμπεράσματα της έκθεσης 
ελέγχου. 

δ) Παρακολουθεί την πρόοδο των ελέγχων, 
ε) Αξιολογεί το ελεγκτικό έργο, 
στ) Εγκρίνει το ετήσιο πρόγραμμα ελέγχων που διενερ- 
γούνται σύμφωνα με τις διατάξεις του παρόντος Νόμου. 

ζ) Εγκρίνει την προβλεπόμενη από την παρ. 1 του άρ¬ 
θρου 22 ετήσια έκθεση ελέγχου. 

η) Εισηγείται για τη λήψη πρόσθετων μέτρων, όταν 
δεν συμμορφώνονται οι φορείς στις συστάσεις που πε¬ 
ριλαμβάνει η έκθεση ελέγχου. 

θ) Εισηγείται στον Υπουργό Οικονομικών και τον καθ’ 
ύλην αρμόδιο Υπουργό για τη λήψη μέτρων που απο¬ 
σκοπούν στη βελτίωση των συστημάτων διαχείρισης 
και ελέγχου. 

ι) Μεριμνά για την εξασφάλιση της ανεξαρτησίας των 
ελεγκτικών οργάνων. 

ια) Παρακολουθεί και αξιολογεί τις έρευνες για την 
καταπολέμηση της απάτης και των λοιπών παράνομων 
δραστηριοτήτων που είναι επιζήμιες για τα οικονομικά 
συμφέροντα των φορέων και εισηγείται μέτρα για την 
αποτελεσματικότερη άσκηση αυτών. 

ιβ) Αξιολογεί την αναγκαιότητα διενέργειας των έκτα¬ 
κτων ελέγχων σύμφωνα με τις διατάξεις της παρ. 1 του 
άρθρου 13, εκτός από αυτούς που διενεργούνται μετά 
από αίτημα της Ευρωπαϊκής Επιτροπής ή παραγγελία 
του αρμόδιου Εισαγγελέα. 

ιγ) Συντάσσει ετήσια έκθεση, στην οποία παρουσιάζει 
τα σημαντικότερα ευρήματα των δημοσιονομικών ελέγ- 

χων, αξιολογεί το έργο των ελεγκτικών οργάνων και 
διατυπώνει προτάσεις για τη βελτίωση της λειτουργίας 
και της απόδοσής τους. 

Η ανωτέρω έκθεση υποβάλλεται το Μάιο κάθε έτους 
στον Πρωθυπουργό και τον Πρόεδρο της Βουλής και 
κοινοποιείται στα μέλη του Υπουργικού Συμβουλίου. 

ΚΕΦΑΛΑΙΟ Β' 

ΕΙΔΗ ΕΛΕΓΧΟΥ - ΔΗΜΟΣΙΟΝΟΜΙΚΕΣ ΔΙΟΡΘΩΣΕΙΣ 

Αρθρο 12 

Έλεγχοι 

1. Οι δημοσιονομικοί έλεγχοι διενεργούνται με εντολή 
του Προϊσταμένου της Γενικής Διεύθυνσης Δημοσιονο¬ 
μικών Ελέγχων και διακρίνονται σε προγραμματισμένους 
και έκτακτους. 

2. Οι προγραμματισμένοι έλεγχοι διενεργούνται με 
βάση το ετήσιο πρόγραμμα που καταρτίζεται από τη 
Γ.Δ.Δ.Ε. με μέριμνα των Προϊσταμένων των Διευθύνσεων 
που προβλέπονται από τις διατάξεις της παρ. 1 του άρ¬ 
θρου 6 του Ν. 3492/2006 και εγκρίνεται από την Ε.Σ.ΕΛ. 

3. Οι έκτακτοι έλεγχοι διενεργούνται ύστερα από 
καταγγελίες, δημοσιεύματα, πληροφορίες και βάσιμες 
υπόνοιες για δωροδοκίες, δωροληψίες, απάτες, ατασθα¬ 
λίες ή διαχειριστικές ανωμαλίες ύστερα από παραγγελία 
του Υπουργού Οικονομικών ή παραγγελία του αρμόδιου 
εισαγγελέα ή από αίτημα της Ευρωπαϊκής Επιτροπής. 

4. Η Ε.Σ.ΕΛ, μετά από εισήγηση του Διευθυντή της αρ¬ 
μόδιας Διεύθυνσης Υποστήριξης και Επικοινωνίας, αξιολο¬ 
γεί τις περιπτώσεις της προηγούμενης παραγράφου και 
αποφασίζει, εκτιμώντας τη σοβαρότητά τους, είτε τη δι¬ 
ενέργεια ελέγχου είτε την αρχειοθέτησή τους, εκτός από 
αυτούς που διενεργούνται μετά από αίτημα της Ευρωπα¬ 
ϊκής Επιτροπής ή παραγγελία του αρμόδιου Εισαγγελέα. 

Οι έλεγχοι που τίθενται στο αρχείο με απόφαση της 
Ε.Σ.ΕΛ. μπορούν να επανεξετάζονται μετά από εντολή 
του Υπουργού Οικονομικών. 

5. Οι έλεγχοι ασκούνται από Δημοσιονομικούς Ελε¬ 
γκτές και διενεργούνται σύμφωνα με τα οριζόμενα στον 
Κανονισμό Διενέργειας Ελέγχων και Ερευνών της Γ.Δ.Δ.Ε. 

Άρθρο 13 

Δικαιώματα Δημοσιονομικών Ελεγκτών 

1. Οι Δημοσιονομικοί Ελεγκτές δικαιούνται να έχουν 
άμεση πρόσβαση σε κάθε πληροφορία ή στοιχείο που 
αφορά ή είναι χρήσιμο για την άσκηση του έργου ή της 
αποστολής τους, χωρίς να υπόκεινται στους περιορι¬ 
σμούς της νομοθεσίας περί φορολογικού, υπηρεσιακού, 
χρηματιστηριακού και επιχειρηματικού απορρήτου. Οι 
αστυνομικές, λιμενικές, στρατιωτικές και λοιπές αρχές 
και υπηρεσίες υποχρεούνται, όταν τους ζητηθεί, να συν¬ 
δράμουν άμεσα και αποτελεσματικά τα ελεγκτικά όργανα 
και να παρέχουν τις ζητούμενες πληροφορίες ή στοιχεία. 
Την υποχρέωση παροχής πληροφοριών ή στοιχείων έχει 
και κάθε δημόσια, δημοτική, κοινοτική ή άλλη αρχή, καθώς 
και κάθε αρμόδιο φυσικό ή νομικό πρόσωπο. Οι Δημοσιο¬ 
νομικοί Ελεγκτές μπορούν να λαμβάνουν αντίγραφα και 
αποσπάσματα κάθε εγγράφου και μέσου αποθήκευσης 
πληροφοριών και, αν χρειάζεται, αναλαμβάνουν τη δια¬ 
φύλαξη αυτών των εγγράφων και πληροφοριών, με την 
επιφύλαξη των διατάξεων περί κρατικών απορρήτων. 

2. Οι Δημοσιονομικοί Ελεγκτές δύνανταί: 

α) Να θέτουν προσωρινά εκτός διαχείρισης, με αιτι¬ 
ολογημένη απόφαση, οποιονδήποτε δημόσιο υπόλογο, 


κατά την έννοια της παραγράφου 1 του άρθρου 54 του 
Ν. 2362/1995, στις περιπτώσεις που: 

αα) αρνείται να εμφανίσει όλα τα βιβλία και στοιχεία 
της υπηρεσίας του, να εκθέσει ή να καταμετρήσει ενώ- 
πιών τους όλα τα χρήματα, ένσημα, υλικό ή άλλους τί¬ 
τλους που βρίσκονται στη διαχείριση του, να δώσει όλες 
τις ζητούμενες πληροφορίες και να υπογράψει τα πρωτό¬ 
κολλα και λοιπά έγγραφα του διενεργούμενου ελέγχου. 
Στις περιπτώσεις αυτές τα παραπάνω πρωτόκολλα και 
έγγραφα υπογράφονται από τον προσωρινό αναπληρωτή 
του δημοσίου υπολόγου και από έναν μάρτυρα, 
ββ) κινδυνεύει το συμφέρον του Δημοσίου από τις 
πράξεις του υπολόγου, 

γγ) διαπιστωθούν αταξίες, που δημιουργούν υπόνοια 
κατάχρησης, 

δδ) εμποδίζουν την απρόσκοπτη διενέργεια του ελέγ¬ 
χου. 

β) Να ορίζουν αναπληρωτή του δημοσίου υπολόγου, 
που τίθεται εκτός διαχείρισης. 

γ) Να λαμβάνουν κάθε μέτρο εξασφάλισης των δημό¬ 
σιων χρημάτων, τίτλων, υλικού και εγγράφων. 

δ) Να εντέλλονται, εφόσον είναι αναγκαίο για τη διε¬ 
νέργεια του ελέγχου, την αναστολή των αδειών απου¬ 
σίας ή τη διακοπή τους, εφόσον έχει αρχίσει η χρήση 
τους, των υπαλλήλων του ελεγχόμενου φορέα. 

ε) Εάν πληροφορηθούν ή αντιληφθούν ή έχουν βάσιμες 
υπόνοιες, ότι υφίσταται κίνδυνος των οικονομικών συμφε¬ 
ρόντων του ελεγχόμενου φορέα, από ενέργειες ή παρα¬ 
λείψεις των οργάνων διοίκησης ή των υπαλλήλων του, για 
θέματα που δεν περιλαμβάνονται στην εντολή ελέγχου 
που τους έχει δοθεί, να λαμβάνουν αυτεπαγγέλτως κάθε 
αναγκαίο προσωρινό μέτρο, αναφέροντας το αμέσως στον 
Προϊστάμενο της Γ.Δ.Δ.Ε., ο οποίος εντός δέκα (10) εργά¬ 
σιμων ημερών από την ενημέρωσή του είτε νομιμοποιεί με 
απόφαση του τα ληφθέντα μέτρα είτε αίρει τη λήψη τους. 

Άρθρο 14 

Πειθαρχικές συνέπειες Δημοσιονομικών Ελεγκτών 

Σε περίπτωση που οι Δημοσιονομικοί Ελεγκτές και τα 
λοιπά ελεγκτικά όργανα κατά την άσκηση του ελεγκτι¬ 
κού τους έργου διαπράξουν οποιοδήποτε πειθαρχικό 
αδίκημα ή υπάρξουν σε βάρος τους καταγγελίες, βάσι¬ 
μες πληροφορίες για δωροδοκίες, δωροληψίες, απάτες 
ή παράνομες πράξεις, ο Υπουργός Οικονομικών δίνει 
εντολή στη Γ ενική Διεύθυνση Οικονομικής Επιθεώρησης 
του Υπουργείου Οικονομικών για διενέργεια έρευνας, το 
πόρισμα της οποίας διαβιβάζεται στη Δ4 Προσωπικού 
του Γ ενικού Λογιστηρίου του Κράτους, για κάθε περαι¬ 
τέρω νόμιμη ενέργεια. 

Άρθρο 15 

Δημοσιονομικές διορθώσεις 

Η Γ.Δ.Δ.Ε. μπορεί να επιβάλλει δημοσιονομικές διορ¬ 
θώσεις, σε περιπτώσεις που εντοπισθούν μεμονωμένες 
ή συστημικές παρατυπίες σε υπηρεσίες των φορέων του 
άρθρου 3 του Ν. 3492/2006, σύμφωνα με τον Κανονισμό 
Επιβολής Δημοσιονομικών Διορθώσεων της Γ.Δ.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2013 

